(1)

in Iarscríbhinn VIII, cuirtear an méid seo a leanas in ionad phointe 4: “4. Tréimhsí íosta nach mbíonn cás tuairiscithe nó ráig thuairiscithe ina leith liostaithe sa bhunaíocht tionscnaimh le haghaidh ainmhithe eachaí dá dtagraítear in Airteagal 23(1), pointe (a)(ii): Tréimhse Ceanglais atá le comhlíonadh más rud é go raibh cás tuairiscithe nó ráig thuairiscithe ann roimhe seo sa bhunaíocht Ionfhabhtú Burkholderia mallei (Fothach) 6 mhí I gcás ionfhabhtú a bheith tuairiscithe sa bhunaíocht i rith na tréimhse 3 bliana roimh an dáta seolta chuig an Aontas, tar éis na ráige is déanaí, d’fhan an bhunaíocht faoi shrianta gluaiseachta de chuid an údaráis inniúil go dtí an tráth: — a maraíodh agus a scriosadh na hainmhithe ionfhabhtaithe, agus — a cuireadh na hainmhithe a bhí fágtha faoi réir tástáil arna déanamh mar a thuairiscítear i bpointe 3.1 de Chaibidil 3.6.11 de Lámhleabhar Mamach Talún na hEagraíochta Domhanda um Shláinte Ainmhíoch (EDSA) (Leagan arna glacadh sa bhliain 2018), ar tástáil í lenar ghabh torthaí diúltacha ar shamplaí a tógadh 6 mhí ar a laghad ón dáta a maraíodh agus a scriosadh na hainmhithe ionfhabhtaithe agus a glanadh agus a díghalraíodh an bhunaíocht. Einceifealaimiailíteas eachaí Veiniséalach 6 mhí Má thagann siad as bunaíocht atá suite i dtríú tír, i gcríoch, nó i gcrios de chuid tríú tír nó críche, inar tuairiscíodh Einceifealaimiailíteas eachaí Veiniséalach i rith na tréimhse 2 bhliain roimh an dáta seolta chuig an Aontas, comhlíonann siad na coinníollacha atá ann sa phointe (i) seo a leanas agus na coinníollacha atá ann sa phointe (ii) nó sa phointe (iii) seo a leanas: (i) i rith na tréimhse 21 lá ar a laghad roimh an dáta seolta chuig an Aontas, bhí siad sláintiúil, ó thaobh cúrsaí cliniciúla de, agus go ndearnadh aon ainmhí dá dtagraítear i bpointe (ii) nó (iii) a léiriú ardú teochta coirp, arna tógáil ar bhonn laethúil, a chur faoi thástáil dhiagnóiseach i leith Einceifealaimiailíteas eachaí Veiniséalach trí úsáid a bhaint as an modh diagnóiseach dá bhforáiltear i gCuid 10(1), pointe (a), d’Iarscríbhinn I a ghabhann le Rialachán Tarmligthe (AE) 2020/688, ar tástálacha iad lenar ghabh torthaí diúltacha, agus (ii) coimeádadh na hainmhithe ar leithlis i mbunaíochtaí atá cosanta ar veicteoirí ar feadh tréimhse 21 lá ar a laghad agus iad cosanta ar ionsaithe ó veicteoir feithide, agus — vacsaíníodh na hainmhithe i gcoinne Einceifealaimiailíteas eachaí Veiniséalach trí bhíthin cúrsa príomhúil iomlán agus athvacsaíníodh iad i gcomhréir le moltaí an mhonaróra tráth nach giorra ná 60 lá agus nach faide ná 12 mhí roimh an dáta seolta chuig an Aontas, nó — cuireadh faoi thástáil iad i leith Einceifealaimiailíteas eachaí Veiniséalach trí úsáid a bhaint as an modh diagnóiseach dá bhforáiltear i gCuid 10(1), pointe (b), d’Iarscríbhinn I a ghabhann le Rialachán Tarmligthe (AE) 2020/688, ar tástálacha iad lenar ghabh torthaí diúltacha, agus a rinneadh ar shampla a tógadh tráth nach giorra ná 14 lá tar éis na hainmhithe a thabhairt isteach sna bunachair atá cosanta ar veicteoirí, (iii) cuireadh na hainmhithe faoi réir na dtástálacha seo a leanas: — tástáil i leith Einceifealaimiailíteas eachaí Veiniséalach trí úsáid a bhaint as an modh diagnóiseach dá bhforáiltear i gCuid 10(1), pointe (b), d’Iarscríbhinn I a ghabhann le Rialachán Tarmligthe (AE) 2020/688, ar tástáil í nár ghabh aon mhéadú ar thítear antasubstainte léi agus a rinneadh ar shamplaí péireáilte a tógadh ar dhá ócáid a raibh eatramh 21 lá eatarthu agus ar tógadh an dara ceann acu i rith tréimhse 10 lá roimh an dáta seolta chuig an Aontas, agus — tástáil chun géanóm víreas an Einceifealaimiailítis eachaí Veiniséalaigh a bhrath trí úsáid a bhaint as an modh diagnóiseach dá bhforáiltear i gCuid 10(2) d’Iarscríbhinn I a ghabhann le Rialachán Tarmligthe (AE) 2020/688, ar tástáil í a rinneadh ar shampla a tógadh laistigh de 48 n-uaire an chloig roimh an dáta seolta chuig an Aontas agus na hainmhithe a bheith cosanta ar ionsaithe ó veicteoirí feithide tar éis na samplála go dtí an seoladh sin. Galar cúplála eachaí 6 mhí 1. I gcás ionfhabhtú a bheith tuairiscithe sa bhunaíocht i rith na tréimhse 2 bhliain roimh an dáta seolta chuig an Aontas, tar éis na ráige is déanaí ar lena linn a d’fhan an bhunaíocht faoi shrianta gluaiseachta de chuid an údaráis inniúil go dtí an tráth: — a maraíodh agus a scriosadh na hainmhithe ionfhabhtaithe nó a coilleadh na hainmhithe eachaí fireanna go léir, agus — a rinneadh na hainmhithe eachaí eile sa bhunaíocht, cé is moite de na hainmhithe eachaí coillte fireanna go léir dá dtagraítear sa chéad fhleasc agus a coimeádadh ar leithligh ó ainmhithe eachaí baineanna, a chur faoi thástáil i leith galar cúplála eachaí trí úsáid a bhaint as an modh diagnóiseach dá bhforáiltear i gCuid 8 d’Iarscríbhinn I a ghabhann le Rialachán Tarmligthe (AE) 2020/688, ar tástáil í lenar ghabh torthaí diúltacha agus a rinneadh ar shamplaí a tógadh 6 mhí ar a laghad tar éis na bearta a thuairiscítear sa chéad fhleasc den phointe seo a chur i gcrích. 2. De mhaolú ar phointe 1, i gcás ionfhabhtú a bheith tuairiscithe sa bhunaíocht i rith na tréimhse 2 bhliain roimh an dáta seolta chuig an Aontas, tar éis na ráige is déanaí, d’fhan an bhunaíocht faoi shrianta gluaiseachta de chuid an údaráis inniúil ar feadh tréimhse 30 lá ar a laghad tar éis an t-ainmhí deireanach den speiceas liostaithe ar an mbunaíocht a mharú agus a scriosadh agus an t-áitreabh sa bhunaíocht a ghlanadh agus a dhíghalrú. Surra (Trypanosoma evansi) 6 mhí 1. I gcás ionfhabhtú a bheith tuairiscithe sa bhunaíocht i rith na tréimhse 2 bhliain roimh an dáta seolta chuig an Aontas, d’fhan an bhunaíocht faoi shrianta gluaiseachta de chuid an údaráis inniúil go dtí an tráth: — a tugadh na hainmhithe chun bealaigh ón mbunaíocht, agus — a chuaigh na hainmhithe a bhí fágtha faoi thástáil i leith surra (Trypanosoma evansi) trí úsáid a bhaint as ceann de na modhanna diagnóiseacha dá bhforáiltear i gCuid 3 d’Iarscríbhinn I a ghabhann le Rialachán Tarmligthe (AE) 2020/688, ar tástáil í lenar ghabh torthaí diúltacha agus a rinneadh ar shamplaí a tógadh 6 mhí ar a laghad tar éis an t-ainmhí ionfhabhtaithe deireanach a thabhairt chun bealaigh ón mbunaíocht. 2. De mhaolú ar phointe 1, i gcás ionfhabhtú a bheith tuairiscithe sa bhunaíocht i rith na tréimhse 2 bhliain roimh an dáta seolta chuig an Aontas, d’fhan an bhunaíocht faoi shrianta gluaiseachta de chuid an údaráis inniúil ar feadh tréimhse 30 lá ar a laghad tar éis an t-ainmhí deireanach den speiceas liostaithe ar an mbunaíocht a mharú agus a scriosadh agus an t-áitreabh sa bhunaíocht a ghlanadh agus a dhíghalrú. Ainéime thógálach eachaí 90 lá 1. I gcás ionfhabhtú a bheith tuairiscithe sa bhunaíocht i rith na tréimhse 12 mhí roimh an dáta seolta chuig an Aontas, tar éis na ráige is déanaí, d’fhan an bhunaíocht faoi shrianta gluaiseachta de chuid an údaráis inniúil go dtí an tráth: — a maraíodh agus a scriosadh na hainmhithe ionfhabhtaithe, agus — a cuireadh na hainmhithe a bhí fágtha sa bhunaíocht faoi thástáil i leith ainéime thógálach eachaí trí úsáid a bhaint as ceann de na modhanna diagnóiseacha dá bhforáiltear i gCuid 9 d’Iarscríbhinn I a ghabhann le Rialachán Tarmligthe (AE) 2020/688, ar tástáil í lenar ghabh torthaí diúltacha agus a rinneadh ar shamplaí a tógadh ar dhá ócáid a raibh tréimhse íosta 3 mhí ann eatarthu tar éis na bearta a thuairiscítear sa chéad fhleasc den phointe seo a chur i gcrích agus an bhunaíocht a ghlanadh agus a dhíghalrú. 2. De mhaolú ar phointe 1, i gcás ionfhabhtú a bheith tuairiscithe sa bhunaíocht i rith na tréimhse 12 mhí roimh an dáta seolta chuig an Aontas, tar éis na ráige is déanaí, d’fhan an bhunaíocht faoi shrianta gluaiseachta de chuid an údaráis inniúil ar feadh tréimhse 30 lá ar a laghad tar éis an t-ainmhí deireanach den speiceas liostaithe ar an mbunaíocht a mharú agus a scriosadh agus an t-áitreabh sa bhunaíocht a ghlanadh agus a dhíghalrú. Confadh 30 lá - Antrasc 15 lá -”